**Мнение**

За работата на **Никола Романов Дюлгеров** във възка с участието му в конкурса за доцент за нуждите на Историческия факултет, обявен в ДВ брой 65 от 28 юли 2023 : 2.2. История и археология (Средновековна обща история – Западният модел на управление в Егея – франки и венецианци (XIII – XV век).

За участие в конкурса гл. ас. Н. Дюлгеров представя основно две монографии. Акцентът пада върху първата от тях озаглавена „Западният модел на управление в Егея – франки и венецианци (XIII – XV век)“. Темата е изключително интересна, не само защото проследява историите на Латинската империя и малките държави в Пелопонес и по островите, но и защото предлага възможност за сравнение между два типа държавност. Точно с това кандидатът се е справил много добре. Той отбелязва развитието на сеньориално-васални отношения в Константинополската империя (колкото и кратко да същестува) по подобие на тези във Франция. За да отчете характера на управлението авторът детайлно проучва функциите на управленската администрация и достига до извода, че тя следва преди всичко западните модели и рядко се появява някоя служба с византийско название, по-скоро като демонстрация за приемственост отколкото като фактическо състояние. Колкото до византийския церемониал, който винаги едновременно е дразнел и очаровал западните крале, той е приет с цялата му пищност. Следвайки средновековните свидетелства Н. Дюлгеров успешно проследява разликите във фукциите и възможностите на източноримските императори и на техните наследници на константинополския трон, както и отношенията им с местното население. Опитите за сближаване с ромейската аристокрация започнали още по времето на Анри, който в името на добрите отношение дори дал своя дъщеря за съпруга на българския благородник Алекси Слав. Все пак дълбоките цивилизационни различия, основани предимно на вярата, не позволили да с създадат по-добри връзки.

Другата по-малка държава на Балканите, чието управление тръгва по горния модел е Морея. Нейният първи принцепс Гийом дьо Шамплит достига до титлата по неясен за нас начин, но Н. Дюлгеров прави сполучливо предположение, че това е станало чрез благословията на папата и помощта на солунския владетел Бонифас. Той също така приема, че Жофроа дьо Виардуен е достигнал до властовата си позиция чрез избор, а след него вече се е наложило наследственото право, което позволило на принцовте да управляват като автономни владетели. Забележително е, че в Морея била създадена институцията на перовете. Съвсем естествено там се установили сеньориално-васални отношения, както и добра военна организация. Обстоятелствата налагали и по-либерални отношения с местната ромейска аристокрация, голяма част от която запазила не само привилегиите, но и земите си.

Венецианските владения имат по-различно държавно устройство. Те следват модела на самостоятелния търговски град, но тези в Източното Средиземноморие не били автономни, а под прякото попечителство на Венеция. Колонизирането било улеснено от съществуващите от преди това венециански търговки квартали и привилегиите получени още по време на изантийските василевси. Все пак с течение на времето там също се създали феодални зависимости, независимо оттова дали земите били завладяни или без груба принуда били предадени под покорвителството на републиката. В заключение Н. Дюлгеров отбелязва, че тръгвайки от различни позиции, създавйки различни възожности в крайна сметка задържалите се за по-дълго време владетели на Морея и на островите постигнали известно равновсие с местните и това до голяма степен определя специфичната им съдба.

Друга книга представена от Н. Дюлгеров е „Войните на Карл Велики“. Темата не е изненадваща. Карл е прочут най-вече с непрекъснатите си агресивни войни, които води с всичките си съседи. Текстът се спира на организацията на войската и на бойните техники. Малко ми е трудно да приема тезата му за баските, но затова пък съм напърно съгласна с казаното за войните му с аварите.

В допълнение – колегата Дюлгеров представя „Анжуйските владения на Балканите“, изследване което разкрива продължаващите връзки на италианския юг с Балканите и 4 статии с близка тематика и има достатъчен бройцитирания.

Никола Дюлгеров е преди всичко преподавател. Той има лекции по Средновековна обща история в специалностите *История*, редовно и задочно, *Етнологияя и културна антропология, Архивистика и документалистика.* Тематиката на курсовете му е доста разнообразна – „Кралство Франция X-XV в., “Войната в средновековна Европа и Средиземноморието“, „Кръстоносните походи“, „Морейското княжество латинският „бастион“ на Балканите“, „Изграждане на една империя – по стъпките та Шарл д Анжу“, „Италиански морски републики ( IX-VI в.)“, „Власт, институции, общества и култура през Древността и Средновековието“. Общо събира над 1000 часа учебна заетост. Организира и води теренни проучвания за студенти и научни конференции.

Участва в проекти финасирани от държавни бюджет, по оперативни програми и други. Член е на Асоциацията на византинистите и медиевистите в България,

Всичко казано до тук ми дава пълното основание да препоръчам на уважамото жури да присъди на Никола Романов Дюлгеров научната позиция „Доцент“

Ноември 2023 проф. дин Красимира Гагова

|  |  |  |  |  |  |  |
| --- | --- | --- | --- | --- | --- | --- |
|  |  | | |  | | |
|  |  | |  | |  | | |
|  | |  | | | |